
ДО
ОБЩИНСКИ СЪВЕТ
БУРГАС



Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС

ОТНОСНО: Прекратяване на съсобственост чрез продажба на общинската идеална част от недвижим имот – УПИ III-291 в кв. 22 по плана на кв. Лозово, гр.Бургас.

УВАЖАЕМИ ОБЩИНСКИ СЪВЕТНИЦИ,

В Община Бургас e постъпилo заявлениe с вх № 94-01-17440/23.05.2025г. от Р. К. П., с искане за прекратяване на съсобственост в недвижим имот, представляващ УПИ III-291 в кв. 22 по ПУП-ПРЗ на кв. Лозово, гр. Бургас.
Към заявлението са приложени Акт за нотариално завещание № 1, том I, рег. № 1796, дело № 35/02.11.2006г., съгласно който Ч. Т. П. завещава на сина си Р. К. П. 250/590 кв. м идеални части от дворно място, представляващо УПИ III-291 в кв. 22 по плана на кв. Лозово, гр. Бургас, целият с площ 645 кв.м, Нотариален акт № 191, том II, рег. № 1795, дело № 331/02.11.2006г., съгласно който Ч. Т. П. дарява на сина си Н. К. П. 340/590 кв. м идеални части от  УПИ III-291 в кв. 22 по плана на кв. Лозово, гр. Бургас, целият с площ 645 кв.м, ведно с изградените в имота жилищна сграда с РЗП 64 кв. м и второстепенна сграда с РЗП 15 кв. м и Нотариален за дарение № 44, том I, рег. № 358, дело № 31/27.02.2019г., съгласно който Н. К. П. дарява на дъщеря си Ч. Н. П. 340/590 кв. м идеални части от ПИ с идентификатор 07079.823.377, с площ 648 кв. м по КККР на гр. Бургас, ведно с построената в имота сграда с идентификатор 07079.823.377.3 със ЗП 65 кв. м. 
Видно от служебно изготвени Удостоверение с изх. № 94-01-12107(1)/ 13.05.2025г. на директор на дирекция „Устройство на територията“ и комбинирана скица, УПИ III-291 в кв. 22 по ПУП-ПРЗ на кв. Лозово, гр. Бургас, съответства на част от бивш имот с пл. № 185 в бивш кв. 22 и на част от имот за улица недействащ кадастрален план на кв. Лозово от 1971г., на бивш парцел IV-185, на части от бивши парцели III-185 и V-184 в бивш кв. 22 и на част от улица по предходен, недействащ регулационен план на населеното място от 1971г.
Площта на УПИ III-291 в кв. 22 е 646 кв. м.
В УПИ III-291 в кв. 22, целият с площ 646 кв. м по ПУП-ПРЗ на кв. Лозово, гр. Бургас има наличие на 49/646 кв. м идеални части общинска собственост, предаваеми в имота както следва:
- 35/646 кв. м идеални части се предават от улична регулация от изток с предходния регулационен план от 1971г., в следствие промяна габарита на улицата и размерите на парцела;
- 14/646 кв. м идеални части се предават от север от имот отреден за улица по недействащ кадастрален план на кв. Лозово от 1971г.  
За общинските идеални части е съставен Акт № 10653/10.06.2025г. за частна общинска собственост.
Със Заповед № РД-18-9/30.01.2009г. на изпълнителен директор на АГКК са одобрени КККР на гр. Бургас, като УПИ III-291 в кв. 22 по ПУП-ПРЗ на кв. Лозово, гр. Бургас е отразен като ПИ с идентификатор 07079.823.377, с площ 648 кв. м. 
Общинската идеална част в гореописания имот не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно за Община Бургас същата да бъде продадена по пазарни цени на съсобственика.
В изпълнение разпоредбите на чл.41, ал.2 от ЗОС, във връзка с чл.22, ал.3 от ЗОС е възложено на независим оценител на имоти, вписан в регистъра на независимите оценители, изготвяне на пазарна оценка на общинските 49/646 кв. м идеални части от УПИ III-291 в кв. 22 по плана на кв. Лозово, гр. Бургас, на лицензиран оценител, определена в размер на 5290,00 (пет хиляди двеста и деветдесет) лева, без ДДС.
Данъчната оценка на идеалната част от имота, предмет на продажба е 997,50 (деветстотин деветдесет и седем лв. и петдесет ст.) лева. 
Цитираният имот не е включен в Програмата за управление и разпореждане с общинската собственост на Община Бургас за 2025г., приета по т. 3 от дневния ред на проведеното на 20.05.2025г. заседание на Общински съвет – Бургас (Протокол № 24). 
Предвид изложеното, на основание правомощията ми по чл. 73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, и като взех предвид Решение на комисията, назначена с моя Заповед № 2895/22.08.2022г., прието с Протокол от 24.06.2025г., което подкрепям изцяло, предлагам Общински съвет - Бургас, на основание чл. 21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост, чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следните 

Р Е Ш Е Н И Я :

1. Да се допълни Програмата за управление и разпореждане с общинска собственост за 2025г., приета по т. 3 от дневния ред на проведеното на 20.05.2025г. заседание на Общински съвет – Бургас, (Протокол № 24), в частта на Раздел ІІ. „Продажби по реда на ЗОС, без търг или конкурс”, точка 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“, с нова подточка: 49/646 кв. м идеални части от УПИ III-291 в 22, целият с площ 646 кв. м, по ПУП-ПРЗ на кв. Лозово, гр.Бургас.
2. Да се прекрати съсобствеността между Община Бургас и Р. К. П. с ЕГН ***  и постоянен адрес: гр. Бургас,   ,  чрез продажба на общинските идеални части, актувани с Акт № 10653/10.06.2025г. за частна общинска собственост, представляващи 49/646 кв. м идеални части от УПИ III-291 в кв. 22, целият с площ 646 кв. м, по действащия план на кв. Лозово, гр. Бургас, при граници на целия имот: север – улица, изток – улица, юг – УПИ IV-292, запад – УПИ II-290, отразен като ПИ с идентификатор 07079.823.377, целият с площ 648 кв. м по одобрени КККР на гр. Бургас, при съседи на целия имот: 07079.823.378, 07079.823.475, 07079.823.370, 07079.823.375, за сумата от 5290,00 (пет хиляди двеста и деветдесет) лева, без ДДС.
Приложение: Заявление с вх.№ 94-01-17440/23.05.2025г.; Акт за нотариално завещание № 1, том I, рег. № 1796, дело № 35/02.11.2006г.; Нотариален акт № 191, том II, рег. № 1795, дело № 331/02.11.2006г.; Нотариален за дарение № 44, том I, рег. № 358, дело № 31/27.02.2019г.; Удостоверение с изх. № 94-01-12107(1)/ 13.05.2025г.; Комбинирана скица; Скица на имота по КК; Удостоверение за данъчна оценка; АЧОС № 10653/ 10.06.2025г.; Протокол от 24.06.2025г.; Експертна оценка; 


ДИМИТЪР НИКОЛОВ
Кмет на Община Бургас

